CELEX: 62016TN0384
Language: mt
Date: 2016-07-20 00:00:00
Title: Kawża T-384/16: Rikors ippreżentat fl-20 ta’ Lulju 2016 – Tri-Ocean Trading vs Il-Kunsill

5.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 326/30
            
         Rikors ippreżentat fl-20 ta’ Lulju 2016 – Tri-Ocean Trading vs Il-Kunsill
   (Kawża T-384/16)
   (2016/C 326/53)
   Lingwa tal-kawża: l-Ingliż
   
      Partijiet
   
   
      Rikorrenti: Tri-Ocean Trading (George Town, Cayman Islands) (rappreżentanti: P. Saini, QC, R. Mehta, Barrister, u N. Sheikh, Solicitor)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2016/850 tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2016 L 141, p. 125), sa fejn din tapplika għar-rikorrenti;
            
         
               —
            
            
               tannulla r-Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2016 L 141, p. 30), sa fejn din tapplika għar-rikorrenti, u;
            
         
               —
            
            
               tikkundanna lill-Kunsill għall-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               1.
            
            
               L-ewwel motiv ibbażat fuq nuqqas allegat li jiġu ssodisfatti l-kundizzjonijiet għall-inklużjoni fl-anness għad-deċiżjoni u għar-regolament kkontestati, kif indikat fl-Artikolu 28(1) tad-Deċiżjoni 2013/255/PESK dwar miżuri restrittivi kontra s-Sirja (id-“deċiżjoni oriġinali”) u fl-Artikolu 15(1)(a) tar-Regolament tal-Kunsill (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ir-“regolament oriġinali”).
            
         
               2.
            
            
               It-tieni motiv ibbażat fuq allegat ksur tad-drittijiet tad-difiża u tad-dritt għal protezzjoni ġudizzjarja effettiva.
            
         
               3.
            
            
               It-tielet motiv ibbażat fuq allegat nuqqas tal-Kunsill li jissodisfa l-obbligu ta’ motivazzjoni, kemm fid-deċiżjoni kkontestata kif ukoll fir-regolament ikkontestat.
            
         
               4.
            
            
               Ir-raba’ motiv ibbażat fuq allegata limitazzjoni mhux ġustifikata u sproporzjonata fuq id-dritt għall-proprjetà u r-reputazzjoni tar-rikorrenti.
            
         
               5.
            
            
               Il-ħames motiv ibbażat fuq żball manifest ta’ evalwazzjoni.